**Меркурий**

***1. Един ден на Меркурий е равен на 58 земни дни***

Освен този интересен факт е известен и друг. Ако ви се отдаде възможност да гледате Слънцето от Меркурий ще ви се струва че то се движи напред и назад в небето.

***2. Меркурий се смалява***  
Първата планета в Слънчевата ни система изглежда доста скучна - тя почти няма атмосфера, а на сивата й повърхност едва ли има живот. Истината обаче е, че около Меркурий има доста любопитни и странни факти, най-интересният от които е, че планетата се смалява. Това се дължи на изстиващото й ядро, като за последните 4 милиарда години диаметърът на планетата се е смалил с 14.48 километра. Това не е много, но процесът по смаляване продължава да се случва. В следствие на това на Меркурий все още има земетресения, а по повърхността се образуват стръмнини.

**Венера**

***1. Най-горещата планета не е най-близката до Слънцето.***

Меркурий е най-близката планета до Слънцето и е логично тя да е най-горещата, нали? Има един малък детайл обаче – атмосфера, която отсъства на Меркурий. Атмосферата на Венера е 100 пъти по-плътна от тази на Земята и при това почти изцяло е съставена от въглероден диоксид, който не пропуска отразената от планетата топлина. За сравнение температурата на Венера е около 470 градуса Целзиий, докато тази на Меркурий е „само“ 426 градуса.

***2. Един ден е по-дълъг от една годиан на Венера.***

Венера е най-близката до Земята планета, има атмосфера и сходни размери, заради, които тя е наричана и "Сестрата на Земята". Теоретично, планетата се намира в зоната, годна за живот, но плътната й атмосфера и парников ефект са я превърнали в най-негостоприемното за живот място - Венера е най-горещата планета, а бързите ветрове, киселинните дъждове и вулканични изригвания са ежедневие. По-малко известен обаче е факта, че един ден на Венера трае 243 земни дни, а една година - 224,7 земни дни. Освен това, вместо от от запад на изток, Венера се върти от изток на запад. Причината за тази странност най-вероятно е сблъсък с планета или комета в зората на Слънчевата система. Друга любопитна подробност е, че Венера е в синхрон със Земята - тя винаги е обърната с една и съща страна към Земята, когато двете планети се намират възможно най-близко по техните орбити.

**Земя**

***1. Почти всичко на Земята е рядък елемент.***

Земята е главно изградена от желязо, кислород, силиций, магнезий, сяра, никел, калций, натрий и алуминий. И докато тези елементи се срещат в цялата Вселена, техните количества са нищожни в сравнение с въглерода и хелия. С други думи, това е още един показател, по който Земята е специална.

***2. Има марсиански скали на земята (и ние не сме ги донесли).***

Химичният анализ на някои метеорити, намерени в Антарктика и Сахара, показват кухини пълни с газ, химически идентичен с този от марсианската атмосфера. Тези метеорити може би са били „откъртени“ от Марс при сблъсък на голям метеорит или астероид с планетата или пък са ефект на голямо вулканично изригване и след това са се сблъскали със Земята.

**Марс**

1. ***Живот на Марс***

В дълбока древност **на планетата със сигурност е имало вода**, която впоследствие е изчезнала. Доказателство за наличието на водни ресурси са пресъхналите речни корита по повърхността на планетата и някои минерали, които могат да се образуват само в резултат на водната активност. Оттам и предположенията, че именно **Марс е планетата, на която може да съществуват някакви форми на живот.**

1. ***Марс има луни.***

**Марс има две луни** – Деймос (от гръцки – „паника“) и Фобос („страх“). Първата изгрява от запад и залязва на изток два пъти на ден, на втората са необходими почти три дни, за да изгрее и залезе от изток на запад.

**Юпитер**

***1. Най-големият океан е на Юпитер.***

Не много голяма изненада, нали? Налягането на планетата-гигант е толкова голямо, че въглеродът се среща в течна форма и компютърните модели показват, че той изгражда най-големия океан в Слънчевата система – дълбок около 40 000км. Колко беше дълбока Марианската падина?

***2. Юпитер има изключително мощно гравитационно поле.***

Още от ученическите си години знаем, че Юпитер е най-голямата планета в Слънчевата система. Знаехте ли обаче, че Юпитер има жизненоважно значение за безопасността на Земята? Това е най-голямата планета в нашата Слънчева система, със също толкова голямо гравитационно поле което ‘изсмуква’ всичко. Юпитер привлича и отклонява от орбитата им астероиди, космически отломки които иначе биха застрашили планетата ни.

**Сатурн**

***1. Единствената буря с ъгли.***  
В 99.9% от случаите бурите имат спираловидни или кръгли форми. На Сатурн обаче се намира единственото познато изключение - буря с правилна шестоъгълна форма. Учените твърдят, че изключително нетипичните форми на бурята-хексагон се дължат на сложна система от симетрични ветрове, които оформят формированието, което е разположено на северния полюс на Сатурн.

***2.  Вятър на Сатурн.***

**На Сатурн е доста ветровито.** Поривите на вятъра около екватора на планетата могат да достигнат 1800 км в час! За сравнение, най-бурните ураганни ветрове на Земята достигат „едва“ 400 км/ч.

**Уран**

1. ***Уран е единствената планета, кръстена на гръцки бог, а не на римски.***

 Когато през 1781 година планетата е открита от астронома Уилям Хершел, той я нарича Георгиус Сидус (Георгиевата звезда) в чест на своя покровител крал Джордж III, тогавашния монарх на Великобритания. Името обаче не е възприето и в крайна сметка планетата е кръстена на древногръцкия бог на небето.

1. ***Уран се върти в различна посока от тази, в които се въртят останалите планети от Слънчевата система.***

 Всяка друга планета, включително Земята, се върти от запад на изток, докато Уран е толкова наклонен, че на практика се върти върху страната си. Единствената друга подобна планета е Венера, която се върти от изток на запад. Защо това е така, учените не могат да обяснят и до днес.

**Нептун**

1. ***Нептун е най-ветровитата планета в Слънчевата система.***

 Ураганните ветрове, бушуващи там, достигат невероятната скорост от 2 000 км/ч. Една от най-големите бури, наблюдавана някога на Нептун, е регистрирана през 1989 г. Тя е кръстена от учените на НАСА „Голямо тъмно петно“.

1. ***Нептун е най-студената планета в Слънчевата система.***

 Температурите там могат да паднат до -221 градуса. Всъщност на Плутон е още по-студено, но той беше разжалван от статута му на пълноценна планета и причислен към планетите джуджета.

**Плутон**

***1. Плутон е по-малък от САЩ.***

Разстоянието от Северна Калифорния до Мейн е 2900 мили, докато Плутон е малко повече от 1400 мили в диаметър. Може би затова преди няколко години, Плутон е понижен в чин от планета в планета-джудже.

***4. „Ръбът“ на Слънчевата система е 1000 пъти по-далеч от Плутон.***

Не, с Плутон не свършва Слънчевата система. Всъщност в последните години са открити нови космически тела, под гравитационното влиянието на Слънцето. А те са дори още по-далеч от Плутон.